НОВ ЕТАП ОТ ЕМПИРИЧНОТО ИЗСЛЕДВАНЕ

**„Индивидуално възприемана криминогенност на градската среда“**

От началото на октомври 2020 г. започна работата по събиране на емпирична информация на терен, като трета част от реализиране на емпиричното криминологично изследване „Сигурност на градската среда и обществено спокойствие ”. То е част от изследователския проект „Анализи и изследвания върху престъпността в България”. Този проект се реализира на принципа „про боно” и е в полза на студентите от МП „Криминология и политики за превенция на престъпността” на Департамент „Национална и международна сигурност” на Нов български университет. Проектът е част от работата на Лабораторията за специализирани изследвания на рисковете и сигурността.

Предподните два етапа бяха реализирани през периода 2017-2019 г. от студентите в първи и втори курс на МП „Криминология и политики за превенция на престъпността“.

Поради специфичните ограничения, наложени от протичането на пандемията, теренното изследване сега се осъществява онлайн, чрез специално създаден интернет-линк, където е поместен анкетният въпросник.

Студентите, които участват в третия етап, са: Ахмед Бекташ, Велина Иванова, Вероника Георгиева, Габриела Иванова, Даяна Пашалийска, Деница Кръстанова, Десислава Викторова, Иван Захариев, Каролина Дюлгерова, Мая Павлова, Методи Георгиев, Симона Йорданова.

Ръководител на емпиричното изследване е проф. д-р Калин Гайдаров

Планира се резултатите да бъдат представени като съвместна научна публикация.